CELEX: C2007/283/33
Language: fi
Date: 2007-11-24 00:00:00
Title: Asia C-419/07: Kanne 12.9.2007 — Euroopan yhteisöjen komissio v. Ruotsin kuningaskunta

24.11.2007   
            
            
               FI
            
            
               Euroopan unionin virallinen lehti
            
            
               C 283/18
            
         Kanne 12.9.2007 — Euroopan yhteisöjen komissio v. Ruotsin kuningaskunta
   (Asia C-419/07)
   (2007/C 283/33)
   Oikeudenkäyntikieli: ruotsi
   Asianosaiset
   
      Kantaja: Euroopan yhteisöjen komissio (asiamiehet: K. Mojzesowicz ja V. Bottka)
   
      Vastaaja: Ruotsin kuningaskunta
   Vaatimukset
   
               —
            
            
               On todettava, että Ruotsin kuningaskunta ei ole noudattanut kilpailusta sähköisten viestintäverkkojen ja -palvelujen markkinoilla 16.9.2002 annetun direktiivin 2002/77/EY (1) (kilpailudirektiivi) mukaisia velvoitteitaan, koska se ei ole saattanut direktiivin 2 artiklaa asianmukaisesti osaksi kansallista oikeuttaan
            
         
               —
            
            
               Ruotsin kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Ruotsin hallituksen myöntämät toimiluvat lähettää digitaalisia lähetyksiä ovat valtion toimenpiteitä, joilla muun muassa säännellään digitaalisten lähetyspalvelujen käyttämistä ja siten epäsuorasti tällaisten palvelujen tarjoamista Ruotsin kuningaskunnassa. Tällä hetkellä voimassa oleviin toimilupiin liitetyllä ehdolla, jolla luvanhaltijat velvoitetaan noudattamaan yhteistyösopimuksen lupaehtojen 2 kohtaa, annetaan valtionyhtiö Boxerille välillinen monopoliasema niiden palvelujen osalta, jotka koskevat pääsynvalvontaa (mukaan lukien salaus), on vastoin kilpailudirektiivin 2 artiklan 1 kohtaa. Velvollisuuden noudattaa kyseistä yhteistyösopimuksen kohtaa säilyttäminen estää ns. täyden palvelun digitaalisten lähetyspalvelupakettien tarjoamisesta kiinnostuneita yrityksiä hyödyntämästä niitä oikeuksia, joita kilpailudirektiivin 2 artiklan 2 ja 3 kohdassa on tarkoitus taata yrityksille. Komissio toteaa näin ollen, että Ruotsi ei ole pannut kilpailudirektiiviä asianmukaisesti täytäntöön kansallisessa lainsäädännössään siltä osin kuin direktiivi koskee maanpäällisen verkon kautta tarjottavia siirto- ja lähetyspalveluja.
   
      (1)  EYVL L 249, s. 21.